לא כל הדמויות הוולקניות פועלות בדרך של היגיון צרוף; חלקן בוחרות במקום זאת לאמץ רגשות. קבוצה של וולקנים עריקים שהאמינו בזה הוצגה בפרק "Fusion" של ", סייבוק, אחיו-למחצה של ספוק, הנראה בסרט הקולנוע ", גם כן היה רגשי באופן מלא. בפרק "E²"" של "מסע בין כוכבים: אנטרפרייז" מופיעה ט'פול המבוגרת, בצי זמן חלופי, בו היא אימצה את רגשותיה ואף התירה לבנה לוריאן, החצי-וולקני חצי-אנושי, לעשות כך גם כן.
בפרק הפיילוט "The Cage", ספוק הראה הרבה יותר רגש. מספר אחת, דמות בגילומה של מייג'ל בארט, הייתה אמורה להיות דמות חסרת רגש. אף על פי שקהל המבחן ציין שאהב את השחקנית, הם שנאו את הדמות כיוון שהם לא יכלו להתייחס לאישה שהייתה כל כך "קרה". כתוצאה מכך, דמותה של כריסטין צ'אפל נוצרה עבור בארט והאישיות ה-"קרירה" הועברה לדמותו של ספוק.
טלפתיה.
וולקנים רבים הם בעלי יכולות טלפתיות, והם לוקחים חלק במספר פעולות וטקסים הקשורים לטלפתיה, כולל מקרה שבו ספוק היה מודע-טלפתית למקרה מוות 400 וולקנים אחרים על ספינת חלל רחוקה בפרק "The Immunity Syndrome" של עונה 2 של ".
מיזוג מוחות.
מיזוג מוחות היא טכניקה של בני גזע הוולקנים לשיתוף מחשבות, חוויות, זכרונות, וידע עם אדם אחר. מיזוג מוחות בדרך כלל דורש מגע פיזי עם הסובייקט, אף על פי שנראו גם מקרים של מיזוג מוחות ללא מגע (לדוגמה, בפרק "The Devil in the Dark" של "). הוולקנים יכולים לבצע מיזוג מוחות עם חברים של רוב המינים האחרים, בעיקר בני אדם, כאשר ג'ונתן ארצ'ר היה המשתתף האנושי הראשון הידוע בטקס כזה בשנת 2154. אפילו עם לווייתן גדול-סנפיר של כדור הארץ ניתן להתמזג בהצלחה. הפרנגי הוא אחד מכמה גזעים הידועים כאטומים למיזוג מוחות; קרדאסים בעלי משמעת נפשית גבוהה יכולים להיות עמידים למיזוג מוחות, אם הם מאומנים כראוי. לא נקבע חד משמעית אם יכולות פוטנציאלית זו גלומה בקרדאסים בלבד, או אם חברים של כל גזע יכולים להיות מאומנים מספיק על מנת להתנגד למיזוג. ב", בפרק "One of Our Planets is Missing", תואר מיזוג מוחות ללא מגע עם ישות ערפילית גז.
במיזוגי מוחות נעשה שימוש על מנת למחוק זכרונות, כפי שספוק ביצע בהצלחה בג'יימס ט' קירק בפרק של " בשם ""Requiem for Methuselah". מיזוג מוחות יכול גם לאפשר ליותר ממוח אחד לחוות זכרונות ותחושות, ולעיתים אף לבוא באינטראקציה עם זכרונות, כפי שניתן לראות בפרק "Flashback" של ".
מיזוג מוחות נחשב לפעולה אינטימית מאוד, בלל עוצמת הרגשות הוולקניות ודיסציפלינות הפסיכו-דיכוי המחמירות שבהן הם התאמנו. בפרק "Sarek" של ", כאשר הדיפלומט סארק מגלה שלקה בתסמונת בנדאי, אשר מונעת ממנו להשלים את משימתו המקצועית הגדולה האחרונה שלו, ללא סיוע, הוא מבצע מיזוג מוחות עם קפטן ז'אן-לוק פיקארד, על מנת לצבור מספיק יציבות רגשית שתאפשר לו להשלים את משימתו, בעוד פיקארד עצמו כמעט ויוצא מדעתו מהמתקפה הישירה של הרגשות החזקים של סארק כתוצאה מכך.
על אף שלעיתים קרובות מוצג מעשה מיזוג המוחות כמעשה שנעשה בהסכמה, לא תמיד כך המקרה. בפרק "Mirror, Mirror" של ", ספוק של יקום המראה מבצע מיזוג מוחות עם ד"ר לאונרד מקוי כדי ללמוד סודות שמקוי שומר ממנו. מיזוג מוחות יכול להיות גם מאוד פולשני ואף מזיק בנסיבות מסוימות. בסרט הקולנוע ", ספוק משתמש בכוח בטכניקה זו על ולריס כדי לגלות מידע שהיה ברשותה, שיכול לשמש אותו על מנת למנוע מלחמה; ולריס מתחילה לצרוח, ממש רגע לפני שספוק מנתק את הקשר עם מחשבתה.
בקרב הוולקנים, השימוש במיזוג המוחות היה טאבו במשך תקופת זמן ארוכה. בציר הזמן של ההיסטוריה הוולקנית, דבר זה השתנה כאשר וולקנים המנוסים במיזוג מוחות הצליחו לרפא וולקנים הסובלים מתסמונת פא'נאר, תסמונת רפואית המועברת על ידי וולקנים שאינם מאומנים כראוי במיזוג מוחות. מתוך שבוע מיום תקרית קיר'שארה, בשנת 2154, הסטיגמה נגד מיזוג המוחות החלה לפוג, והסובלים מתסמונת פא'נאר החלו להירפא במספרים גדולים. באמצע המאה ה-23, מיזוג המוחות הוא כבר חלק מקובל מהחברה הוולקנית, ואפילו נעשה בהליך זה שימוש על מנת לאחד את הקטרה של ספוק עם גופו הפיזי המתרפא.
כפי שמתואר במקור ב-", מיזוג מוחות נחשב להליך מסוכן, ועלול להיות קטלני. במהלך הסדרה המקורית, עם זאת, לא הוזכר האלמנט של הסיכון, אף על פי שזה שב להיות מוזכר ב-", עם הגילוי כי תסמונת הפא'נאר עלולה להיות מועברת תוך כדי הליך זה.
במשך מספר שנים, נקבע כי לא כל הוולקנים מסוגלים מבחינה גנטית ליזום מיזוג מוחות, בהם, למשל, ט'פול. הפיכתו של הפיקוד העליון של וולקן בשנת 2154 חשפה כי זה לא המקרה, וט'פול ערכה בעצמה את מיזוג המוחות הראשון שלה זמן קצר לאחר מכן.
לוולקנים מסוימים יש יכולות מנטליות מתקדמות. לדוגמה, בפרק "A Taste of Armageddon" של ", ספוק גרם לתחושת חוסר ודאות במוחו של סוהר; בפרק "The Devil in the Dark" של אותה הסדרה הוא ביצע מיזוג מוחות מוגבל עם חייזר המכונה "ההורטה" מבלי ליצור מגע פיזי של ממש עם היצור. מסתבר כי מיזוג מוחות ללא מגע פיזי מוגבל ביעילותו בהשוואה למיזוגים פיזיים. במהלך מיזוגי מוחות אינטנסיביים יותר, מבצע מיזוג המוחות נראה לעיתים משתמש בשתי ידיו.
קטרה.
וולקנים מסוימים יכולים "לרמות את מוות" על ידי השתלת ה"קטרה" ("Katra") שלהם, בעצם - מהות החיים או הרוח, אל תוך אובייקט או אדם אחר באמצעות סוג של מיזוג מוחות המתרחש זמן קצר לפני המוות. ד"ר ג'וליאן באשיר, בפרק "The Passenger" של "", התייחס לתופעה זו כאל "עקירת הדפוס הסינפטי". ההיסטוריה והמכניקה של ה"קטרה" מעולם לא נדונו לעומק בקאנון של "מסע בין כוכבים".
במקרים נדירים, ניתן להשיב "קטרה" בחזרה אל הגוף, ולמעשה - להביא בחזרה אדם מן המתים. כך היה המקרה עם ספוק, אשר, לקראת סוף הסרט "", שתל את ה"קטרה" שלו לתוך מוחו של ד"ר מקוי, לפני שהקריב את חייו כדי להציל את האנטרפרייז מהתקפתו של חאן. בעקבות מותו של ספוק, מקוי החל להפגין התנהגות דמויה להתנהגות וולקנית והוא אושפז לתקופה קצרה. מאוחר יותר התגלה כי גופתו של ספוק, אשר הובאה למנוחות על כוכב ג'נסיס, לאחר קבורתה בחלל, חזרה לחיים. הוא התאושש ונלקח עם מקוי אל הר סיליה שעל וולקן, שם כוהנת וולקנית גדולה בשם ט'לאר ביצעה טקס פולחן נדיר, אשר לעיתים נדירות מנסים לבצעו, הנקרא "פאל טור פאן" ("fal tor pan"), שמשמעותו מילולית: "היתוך מחדש", אשר מסירה את ה"קטרה" ממוחו של מקוי, ומשתיל אותה מחדש בתוך גופו של ספוק. לאחר מכן, ספוק התאושש, אף על פי שזה לקח קצת זמן כדי להחזיר אותו לעצמו, למקום שבו היה לפני מותו. בסופו של דבר, הזיכרונות של ספוק המקוריים חזרו אליו, והוא המשיך למלא את תפקידיו בצי הכוכבים.
תרבות.
שפה.
על פי תוספות מיוחדת בגרסת ה-DVD של סרט הקולנוע "", השחקנים לנרד נימוי וקירסטי אלי, המגלמים את ספוק וסאביק בהתאמה, דיקלו את שורותיהם באנגלית, ומאוחר יותר דיבבו את הדיאלוג בשפה הזרה (אשר באופן חלקי נכתב על ידי הבלשן מארק אוקרנד), אשר התכתב עם תנועות הפה שלהם בסצנה.
שמות.
הטיפול בשמות וולקניים היה אחיד לאורך היסטוריה של הפקות "מסע בין כוכבים" השונות. כבר בשלב מוקדם, נשים וולקניות קיבלו בדרך כלל שמות שמתחילים באות "T" ולאחר מכן אפוסטרוף ולאחר מכן האות "P". האזכור המוקדם ביותר, ליצירת שמות וולקניים על פי תבנית קבועה, הוא ב-3 במאי 1966, כאשר המפיק רוברט ה' יוסטמן פנה אל ג'ין רודנברי, והמליץ כי כל השמות הוולקניים יתחילו בצירוף האותיות "SP" יסתיימו באות "K", ויהיו באורך של חמש אותיות בדיוק; המלצה זו הופיעה בסופו של דבר בדפוס, בספר "The Making of Star Trek". ברור, מההקשר של הספר, עם זאת, כי המלצה זו נועדה לשמש כבדיחה.
קיימים רק מקורות שאינם קאנוניים אשר מספקים שמות משפחה לוולקנים. אין אף מקור קאנוני אשר מעניק שם משפחה לאף אחת מן הדמויות הוולקניות שהוזכרו עד כה.
נישואים.
בחברה הוולקנית, זכר ונקבה מאורסים זה לזו כילדים, ונישאים במועד מאוחר יותר. בעקבות איחודם כמבוגרים, נהוג כי בני הזוג יישארו להתגורר בוולקן לפחות שנה וולקנית אחת, בטרם יבצעו נסיעות לכוכבי לכת אחרים, אף על פי שזה אפשרי לדחות דרישה זו למועד מאוחר יותר, באמצעות משא ומתן עם משפחתו של הזכר. הדחף הוולקני להזדווג (הפון פאאר) לא נדרש כדי שנישואים יתרחשו. מעשה ההזדווגות הוולקני איננו שונה מזה האנושי.
אישה וולקנית יכולה לקרוא תיגר כנגד האיחוד המוצע, על ידי קריאה ל-"koon-ut-kal-if-fee" (כלומר: "נישואים או אתגר"), אתגר שבו המתנגד לנישואים נאבק למוות בגבר המאורס. לחלופין, לגבר המאורס יש את האפשרות לדחות את כלתו המיועדת ולבחור לו אחרת. מקובל שגבר "ישחרר" את בת-זוגו מנישואים (ביעילות הזהה לגירושין). לא ידוע אם לנשים יש את אותה האפשרות; ט'פרינג, בפרק "Amok Time" של "", אומרת כי אתגר ה-"koon-ut-kal-if-fee" היה הדרך החוקית היחידה שלה להתגרש מספוק.
משפחה.
מקובל כי ילדים וולקנים יבצעו מבחן חניכה המכונה Kahs-wan (לעיתים מאוית כ-Kaswahn), שבו משאירים אותם לבדם במדבר, לדאוג לעצמם, לתקופת זמן מסוימת. לא כל הילדים שורדים "טקס מעבר" זה. ט'פול חוותה את הטקס, בעוד טובוק חווה וריאציה הידועה בשם "Tal'oth". טקס ה-"Kahs-wan" הוזכר לראשונה בתולדות "מסע בין כוכבים" בפרק "Yesteryear" של "", בו פורט ניסיונו של ספוק כילד.